**MINISTERUL SĂNĂTĂȚII**

**ORDIN nr. .........................**

 **privind modificarea și completarea Anexei la Ordinul ministrului sănătății nr.3515 din 22.11.2022 privind aprobarea Regulamentului de organizare şi desfăşurare a concursului pentru ocuparea funcţiei de preşedinte şi vicepreşedinte al Agenţiei Naţionale pentru Dezvoltarea Infrastructurii în Sănătate**

Având în vedere:

- Referatul Direcţiei managementul resurselor umane şi structuri sanitare, aprobat de conducerea Ministerului Sănătaţii sub nr. ....................

În conformitate cu prevederile:

- art. 16 alin. (6) din Ordonanţă de urgenţă a Guvernului nr. 76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate, cu modificările ulterioare, aprobată de Legea nr. 66/2023pentru aprobarea Ordonanţei de urgenţă a Guvernului nr. 76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate**.**

În temeiul art.7 alin. (4) din Hotărârea Guvernului nr.144/2010 privind organizarea şi funcţionarea Ministerului Sănătăţii, cu modificările şi completările ulterioare,

 **ministrul sănătăţii emite următorul:**

 **O R D I N**

Art.I.Anexa la Ordinul ministrului sănătății nr.3515 din 22.11.2022 privind aprobarea Regulamentului de organizare şi desfăşurare a concursului pentru ocuparea funcţiei de preşedinte şi vicepreşedinte al Agenţiei Naţionale pentru Dezvoltarea Infrastructurii în Sănătate, publicat în Monitorul Oficial al României, Partea I, nr. 1169 din 6 decembrie 2022, se modifică și se completează după cum urmează:

1. La articolul 8, după alineatul (4) se introduc trei noi alineate, alineatele (5)-(7), cu următorul cuprins:

“(5) Punctajele finale ale concursului, în ordine descrescătoare, vor fi înscrise într-un centralizator nominal, în care se va menţiona pentru fiecare candidat punctajul obţinut la fiecare dintre probele concursului, după caz.

(6) Comunicarea rezultatelor la fiecare probă a concursului se realizează prin afişare la sediul şi pe pagina de internet a Ministerului Sănătății şi conţine atât punctajul obţinut, cât şi menţiunea "admis" sau "respins", după caz.

(7) Se consideră admis la concursul pentru ocuparea postului candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut minim 70 puncte.”

2. Anexa nr. 1 la regulament „Criterii de evaluare a dosarelor de concurs”, se modifică și se înlocuiește cu Anexa nr. 1 la prezentul ordin.

3. Anexa nr. 2 la regulament „Model-cadru de grilă generală de evaluare a proiectului de management” se modifică și se înlocuiește cu Anexa nr. 2 la prezentul ordin.

4. Anexa nr. 3 la regulament „Fișă privind evaluarea abilităților manageriale” se modifică și se înlocuiește cu Anexa nr. 3 la prezentul ordin.

Art. II.

Anexele nr. 1, 2 și 3 fac parte integrantă din prezentul ordin.

Art. III.

Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**ALEXANDRU FLORIN ROGOBETE**

**MINISTERUL SĂNĂTĂŢII**

 **DIRECŢIA MANAGEMENTUL RESURSELOR UMANE ȘI STRUCTURI SANITARE**

 **APROB,**

 **MINISTRUL SĂNĂTĂȚII**

 **ALEXANDRU FLORIN ROGOBETE**

**REFERAT**

Agenţia Naţională pentru Dezvoltarea Infrastructurii în Sănătate este instituţie publică cu personalitate juridică, în subordinea Ministerului Sănătăţii, finanţată integral din bugetul de stat, prin bugetul Ministerului Sănătăţii.

În conformitate cu prevederile art. 16 alin. (6) din Ordonanţa de urgenţă a Guvernului nr. 76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate, concursul în vederea ocupării funcţiei de preşedinte sau vicepreşedinte al ANDIS se organizează de către Ministerul Sănătăţii. Potrivit articolului menționat: ”*Condiţiile detaliate de organizare a concursului în vederea ocupării funcţiei de preşedinte sau vicepreşedinte al ANDIS, criteriile care trebuie îndeplinite de membrii comisiei de evaluare prevăzute la alin. (5) lit. a), condiţiile specifice care trebuie îndeplinite de participanţi, conţinutul dosarelor de concurs, criteriile de evaluare a acestora, termenele aplicabile şi modelul-cadru al contractului de management se stabilesc prin ordin al ministrului sănătăţii.”*

Având în vedere prevederile legale menționate, în Monitorul Oficial al României, Part,ea I a fost publicat Ordinul ministrului sănătății nr. 3515 din 22.11.2022 privind aprobarea Regulamentului de organizare şi desfăşurare a concursului pentru ocuparea funcţiei de preşedinte şi vicepreşedinte al Agenţiei Naţionale pentru Dezvoltarea Infrastructurii în Sănătate. Pentru o mai bună înțelegere a dispozițiilor legale aplicabile în procesul de evaluare a candidaților pentru funcțiile de conducere, de către comisia de evaluare se impune completarea art. 8 precum și a Anexelor nr. 1, 2 și 3.

În acest sens, am întocmit proiectul de ordin privind completarea și modificarea anexei la Ordinul ministrului sănătății nr.3515 din 22.11.2022 privind aprobarea Regulamentului de organizare şi desfăşurare a concursului pentru ocuparea funcţiei de preşedinte şi vicepreşedinte al Agenţiei Naţionale pentru Dezvoltarea Infrastructurii în Sănătate, pe care îl înaintăm în vederea publicării pe site-ul Ministerului Sănătății, la rubrica Transparență decizională.

**DIRECTOR**

**CARABULEA ALINA GABRIELA**

 Șef serviciu,

 Costin Iuliana

**Fisa de avizare internă**

**Titlul proiectului:**

**ORDIN nr. .........................**

 **privind modificarea și completarea Anexei la Ordinul ministrului sănătății nr.3515 din 22.11.2022 privind aprobarea Regulamentului de organizare şi desfăşurare a concursului pentru ocuparea funcţiei de preşedinte şi vicepreşedinte al Agenţiei Naţionale pentru Dezvoltarea Infrastructurii în Sănătate**

|  |  |  |  |
| --- | --- | --- | --- |
| **STRUCTURA** | **DATA SOLICITĂRII AVIZULUI** | **DATA OBȚINERII AVIZULUI** | **SEMNĂTURA ȘEFULUI STRUCTURII AVIZATOR** |
| **STRUCTURA INIȚIATOARE** |
| **Direcția managementul resurselor umane și structuri sanitare****Director,****Alina Gabriela** **Carabulea** |  |  |  |
|  |  |  |
| **Serviciul încadrări personal** **Şef serviciu,**  **Iuliana Costin**  |  |  |  |
| **STRUCTURI AVIZATOARE** |  |
| **Direcția generală juridică****Serviciul avizare acte normative****Șef serviciu****Dana Constanța** **Eftimie** |  |  |  |
| **Director general,****Ionuț Sebastian** **Iavor** |  |  |  |
| **Secretar general****Georgeta Bumbac** |  |  |  |

**Anexa Nr. 1**

**la regulament**

**CRITERII**

**de evaluare a dosarelor de concurs**

Dosarele care conţin documentele prevăzute la art. 14 din prezentul regulament vor fi evaluate conform următoarelor criterii:

a) experienţă în funcţii de conducere:

 - peste 10 ani – 50 puncte;

 - între 5 și10 ani - 30 puncte;

 - între 2 și 5 ani – 10 puncte

b) experienţa în domeniul gestionării proiectelor de investiţii finanţate din fonduri rambursabile sau nerambursabile:

 - experienţă între 2 - 5 ani - 10 puncte;

 - peste 5 ani - 30 puncte;

c) cursuri de perfecţionare în domeniul managementului fondurilor europene - 10 puncte;

d) studii universitare de master/postuniversitare/doctorat - 10 puncte.

**Anexa Nr. 2**

**la regulament**

**MODEL-CADRU**

**de grilă generală de evaluare a proiectului de management**

    1. Analiza SWOT a ANDIS (puncte tari, puncte slabe, oportunităţi, ameninţări) - 20 puncte

    2. Selecţionarea unei probleme/unor probleme prioritare, cu motivarea alegerii făcute - 10 puncte

    3. Proiectul de management pentru problema prioritară identificată/problemele prioritare identificate - 70 puncte

    a) scop - 10 puncte;

    b) obiective - 10 puncte;

    c) activităţi – 20 puncte: definire (5 p), încadrare în timp - grafic Gantt (5 p), resurse necesare - umane, materiale, financiare (5 p), responsabilităţi (5 p);

    d) rezultate aşteptate - 20 puncte;

    e) indicatori - evaluare, monitorizare - 10 puncte.

 **Anexa Nr. 3**

 **la regulament**

|  |
| --- |
| **FIŞĂ** |
| **privind evaluarea abilităţilor manageriale** |
|  |
|     Candidat: nume, prenume ................................................ |
| 1. Aptitudini de comunicare |
| - foarte bine (80-100) |
| - bine (60-80) |
| - insuficient (< 60) |
| 2. Capacitatea de analiză, sinteză, strategie şi planificare |
| - foarte bine (80-100) |
| - bine (60-80) |
| - insuficient (< 60) |
| 3. Abilităţi/Experienţă în gestionarea resurselor umane |
| - foarte bine (80-100) |
| - bine (60-80) |
| - insuficient (< 60) |
| 4. Aptitudini de gestionare a conflictelor şi situaţiilor de criză |
| - foarte bine (80-100) |
| - bine (60-80) |
| - insuficient (< 60) |
| 5. Cunoaşterea şi capacitatea de a pune în practică legislaţia relevantă în domeniu |
| - foarte bine (80-100) |
| - bine (60-80) |
| - insuficient (< 60) |
| 6. Alte aptitudini şi abilităţi manageriale |
| - foarte bine (80-100) |
| - bine (60-80) |
| - insuficient (< 60) |
|  |
|     Nota obţinută\*): ............................................. |
|     Evaluator (membrul comisiei de concurs) |
|     ....................................................................... |
| \_\_\_\_\_\_\_\_\_\_\_\_\_ |
|     \*) Se trece nota, calculată, cu două zecimale, ca medie aritmetică a notelor acordate la fiecare dintre cei 6 indicatori evaluaţi. |
|  |
|     Semnătura .................................. |
|     Data ............................................ |